Leskarreko katedrala

Leskarreko Andre Mariaren Jasokundearen katedrala (okzitanieraz: catedrau de l'Assompcion de Lescar; frantsesez: Cathédrale Notre-Dame-de-l'Assomption de Lescar) Biarnoko hiri horretako katedral katolikoa da, Frantziako monumentu historikoa dena. Lehen Leskarreko elizbarrutiaren egoitza zen, 1801ean Agen eta Baiona artean zatitu zen arte. Historia Eraikina 1120an Guy Lonsekoa gotzainak eraiki zuen. Orduko abside erromanikoa mantentzen da. Joana III.a Nafarroakoaren erreinaldian protestanteek arpilatu zuten. XVII. eta XVIII. mendeetan berreraiki zuten. Errege-erreginen hilobia Katedral honetan Nafarroako azken errege-erreginak lurperatuta daude. Joanes III.a eta Katalina I.a Nafarroako konkista eta gero Pauen erbesteratu eta, bere testamentuan, bere aitzindariekin batera Iruñeko katedralean lurperatuak izan nahi zutela esan zuten, bitartean, Leskarreko katedralean egonda. 1929an apaiz batek aldare ondoan topatu zituen hilobiak. Plaka batean Frantzisko Febus (†1483) eta Henrike II.aren (†1555) erregeen arteko izenak agertzen dira. Bitxia bada ere, Blanka Nafarroakoaren izena ez da agertzen. XII. medenko mosaiko nabarmenak kontserbatzen ditu. Galeria Erreferentziak Kanpo estekak